สังคมข่าวหุ้น
*... ดัชนีตลาดหุ้นไทยปิดที่ระดับ 1,435.70 จุด เพิ่มขึ้น 24.69 จุด มูลค่าการซื้อขาย 120,331.42 ล้านบาท ยังต้องติดตามการปลดล็อกดาวน์ในเฟสถัดไปของไทย และติดตามสถานการณ์การแพร่ระบาดไวรัสโควิด-19 รวมถึงการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ที่จะมีขึ้นในวันที่ 9-10 มิ.ย.นี้ โดยให้จับตานโยบายด้านการเงินจากธนาคารกลางสหรัฐ (เฟด) ...
7 มิ.ย. 2563

สโนว์แมน
*… ดัชนีตลาดหุ้นไทยปิดที่ระดับ 1,435.70 จุด เพิ่มขึ้น 24.69 จุด มูลค่าการซื้อขาย 120,331.42 ล้านบาท ยังต้องติดตามการปลดล็อกดาวน์ในเฟสถัดไปของไทย และติดตามสถานการณ์การแพร่ระบาดไวรัสโควิด-19 รวมถึงการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ที่จะมีขึ้นในวันที่ 9-10 มิ.ย.นี้ โดยให้จับตานโยบายด้านการเงินจากธนาคารกลางสหรัฐ (เฟด) …
*… ล่าสุดราคา JAS-W3 พุ่ง 27.66% มาอยู่ที่ 0.60 บาท โดยจะสามารถซื้อขายเป็นวันสุดท้ายวันพรุ่งนี้ (9 มิ.ย. 2563) หลังจากนั้นจะหยุดพักการซื้อขายใบสำคัญแสดงสิทธิ (ขึ้นเครื่องหมาย SP) ตั้งแต่ 10 มิ.ย.-3 ก.ค. 2563 และมีกำหนดการใช้สิทธิครั้งสุดท้ายเป็นวันที่ 3 ก.ค. 2563 ที่อัตราการใช้สิทธิ 1 หน่วยต่อ 1.267 หุ้นสามัญ ราคาการใช้สิทธิ 3.392 บาท ขณะที่ราคาหุ้น JAS ล่าสุดอยู่ที่ 3.98 บาท เพิ่มขึ้น 3.65% ทั้งราคาหุ้น JAS-W3 และ JAS ที่ปรับขึ้นคงเป็นไปตามแรงซื้อเก็งกำไรของนักลงทุน อย่างไรก็ตาม ล่าสุดผู้ถือหุ้นรายใหญ่ JAS อย่าง “พิชญ์ โพธารามิก” ตัดสินใจที่จะไม่ใช้สิทธิแปลง JAS-W3 ที่ถืออยู่ราว 900 ล้านหน่วย เนื่องจากปัจจุบัน JAS มีกระแสเงินสดแข็งแกร่งอยู่แล้ว และการที่ไม่แปลง JAS-W3 จะทำให้ไม่ต้องเพิ่มหุ้นใหม่เข้ามาอีก และทำให้กำไรต่อหุ้นสูงขึ้น …
*… SPA ราคาพุ่ง 6.62% มาอยู่ที่ 8.05 บาท ปรับตัวขึ้นต่อเนื่อง ได้ประโยชน์โดยตรงจากการที่ภาครัฐอนุญาตให้ร้านนวดและสปาเริ่มกลับมาเปิดดำเนินการได้เมื่อวันที่ 1 มิ.ย.ที่ผ่านมา ซึ่งน่าจะทำให้ผลการดำเนินงานมีการปรับตัวไปในทิศทางที่ดีขึ้นในช่วงครึ่งปีหลังนี้ ขณะที่ราคาหุ้นยังปรับขึ้นน้อยหรือยัง Laggard เมื่อเทียบกับหุ้นในกลุ่มท่องเที่ยว อาทิ โรงแรมและสายการบิน โดยโบรกฯ ทยอยสะสมหุ้น SPA ซึ่งทาง IAA Consensus ชี้เป้าราคาสูงสุด 8.80 บาท …
*… SCN-ECF-META เตรียมนำ GEP เข้าตลาดหุ้น ล่าสุดได้แต่งตั้ง “คันทรี่ กรุ๊ป แอ๊ดไวเซอรี่” เป็นที่ปรึกษาทางการเงิน (FA) เพื่อระดมเงินทุนไปเร่งขยายโรงไฟฟ้ามินบูในประเทศเมียนมา ขนาด 220 เมกะวัตต์ ภายใต้อายุสัญญา 30 ปี โดยเมื่อเดือน ก.ย. 2562 ได้ COD เฟสแรก 50 เมกะวัตต์เป็นที่เรียบร้อยแล้ว พร้อมคาดเฟส 2 จะแล้วเสร็จพร้อม COD ได้ในช่วงไตรมาส 2/2564 และคาดจะ COD ครบทั้ง 4 เฟส ภายในปลายปี 2564 …
*… ORI ลุยขยายพอร์ตธุรกิจบ้านจัดสรร หลังประสบความสำเร็จต่อเนื่อง ชู “บริทาเนีย” ขึ้นแท่น Flagship และ Growth Engine ของเครือในปีนี้ โดยมีแผนเปิดตัว 10 โครงการใหม่ มูลค่ารวม 1.2 หมื่นล้านบาท หรือคิดเป็น 61% ของมูลค่าโครงการที่อยู่อาศัยเปิดใหม่ พร้อมเปิดตัว 3 แบรนด์ใหม่ “เบลกราเวีย-แกรนด์บริทาเนีย-ไบรตัน” ส่งบ้านสไตล์ “โมเดิร์น บริทิช” ครอบคลุมลูกค้าทุกเซกเมนต์ คาดว่าทั้งปีจะมียอดโอนกรรมสิทธิ์จากธุรกิจบ้านจัดสรรประมาณ 5 พันล้านบาท หรือคิดเป็น 36% ของเป้าหมายยอดโอนกรรมสิทธิ์ 1.4 หมื่นล้านบาทในปีนี้ ต่อไปเมื่อคนนึกถึง ORI จะไม่ได้นึกถึงแค่เพียงคอนโดมิเนียม …
*… MJD ได้ยื่นแบบแสดงรายการข้อมูลต่อก.ล.ต. เพื่อออกและเสนอขายหุ้นกู้ ครั้งที่ 3/2563 มูลค่าไม่เกิน 400 ล้านบาท อายุ 2 ปี 6 เดือน ครบกำหนดไถ่ถอนปี 2565 มีอัตราดอกเบี้ยคงที่ 6.80% ต่อปี ชำระดอกเบี้ยทุก ๆ 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน หรือผู้ลงทุนรายใหญ่ ระยะเวลาจองซื้อ วันที่ 22-24 มิ.ย. 2563 ซึ่งมีบล.โกลเบล็ก และ บล.กรุงไทย ซีมิโก้ เป็นผู้จัดการการจัดจำหน่ายหุ้นกู้ เพื่อนำเงินไปใช้ชำระคืนตั๋วแลกเงินที่ครบกำหนดชำระเดือน ส.ค. มูลค่า 130 ล้านบาท ส่วนที่เหลือจะนำไปลงทุนโครงการใหม่หรือเป็นเงินทุนหมุนเวียน …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ปิดท้ายด้วย Post Market Report โดย สุภชัย ปกป้อง เวลา 17.30 น.